James Wilson

Dr. James Evan Wilson(2x09) "Deception", Michael R. Perry, Dr. House, FOX, 13. 12. 2005. fiktivni je liječnik iz FOX-ove medicinske serije Dr. House, a glumi ga Robert Sean Leonard.

Lik se prvi put pojavljuje u pilot-epizodi kada predstavlja jedan slučaj dr. Houseu, protagonistu serije. U cijeloj seriji Wilson je Houseov najbolji i jedini pravi prijatelj te mu često pruža pomoć i savjete.Rebecca Winters, "Doktor je u ... lošem raspoloženju" , Time, 4. 9. 2005. Wilson je onkolog i vodi Onkološki odjel bolnice Princeton-Plainsboro.

 Biografija 
Rođen kao jedan od trojice braće u židovskom domu(1x01) "Pilot", David Shore, Dr. House, FOX, 16. 11. 2004., prvo studira na Univerzitetu McGill(2x19) "House vs. God", Doris Egan, Dr. House, FOX, 25. 4. 2006., no daljnju specijalizaciju nastavlja na univerzitetima Columbia i Pennsylvania.(3x20) "House Training", Doris Egan, Dr. House, FOX, 24. 4. 2007. Wilson ima dugu historiju neuspjelih brakova: njegov treći, za sada i posljednji brak, traje tokom 1. sezone, a završava u drugoj, nakon što Wilson otkrije nevjeru svoje supruge.(2x06) "Spin", Sara Hess, Dr. House, FOX, 15. 11. 2005. Nakon svog trećeg razvoda, Wilson živi po raznim privremenim akomodacijama, među koje spada i jedan period suživota s Houseom, sve dok se ne upozna s Amber Volakis. U 1. sezoni Wilson otkriva kako mu je jedan brat beskućnik, te kako ne zna je li uopće živ ili mrtav.(2x11) "Need to Know", Pamela Davis, Dr. House, FOX, 7. 2. 2006.

 Karakterizacija 
House je o Wilsonu jednom rekao da je "njegov prijatelj kojem ljudi kažu 'Hvala' kad im on kaže da umiru".(1x21) "Three Stories", David Shore, Dr. House, FOX, 17. 5. 2005. Wilson tu svoju sposobnost koristi kako bi pomogao Houseu u dobijanju odobrenja pacijenta za riskantne tretmane.

Nakon što Wilson prođe kroz tri propala braka, House zaključi da on ima potrebu "popraviti" žene kako bi mu odgovarale, a kada to napravi, postane nezainteresiran i pređe preko te ljubavi. Tokom jednog izlaska s Lisom Cuddy Wilson je odbio odgovoriti na pitanje želi li djecu ili ne.(2x22) "Forever", Liz Friedman, Dr. House, FOX, 9. 5. 2006.

Wilson je dva puta branio Housea kad je njegova karijera bila u opasnosti. Kad Edward Vogler, u epizodi Babies & Bathwater (1x18), predloži Vijeću direktora da se Houseu uruči ostavka, Wilson je jedini član odbora koji glasa protiv prijedloga. U skladu s tim, Vogler predloži uklanjanje Wilsona iz odbora, što mu i prolazi, no Wilson je ubrzo vraćen nakon što Cuddy uspije uvjeriti odbor da je prava prijetnja sam Vogler, te da njegov novac nije vrijedan njegove želje da kontrolira bolnicu.

Wilson se, također, pokušavao boriti protiv Houseove ovisnosti, no bezuspješno. Nakon što se opkladi s Houseom u vezi s njegovom ovisnošću, House na kraju ipak prizna da je ovisan o Vicodinu, no dodaje kako mu ovisnost ne smeta pri radu.(1x11) "Detox", Lawrence Kaplow i Thomas L. Moran, Dr. House, FOX, 15. 2. 2005. Kada detektiv Michael Tritter zaprijeti Houseu kako će ga zatvoriti zbog njegove ovisnosti, Wilson pokuša uvjeriti Housea da krene na rehabilitaciju kako se situacija pogoršava. Nakon što Tritter nekoliko puta pritisne Wilsona da svjedoči, ovaj pristane, no to sakrije od Housea. Prije ovoga, Wilson je morao posvjedočiti kako House udara Roberta Chasea, verbalno vrijeđa Cuddy i krivo dijagnosticira bolest jednom djetetu, kojem su zbog te dijagnoze trebali biti amputirani lijevi udovi.(3x09) "Finding Judas", Sara Hess, Dr. House, FOX, 28. 11. 2006.

U epizodi Resignation (3x22) House otkriva da Wilson boluje od depresije, te da uzima lijekove kako bi to suzbio.

U epizodi Frozen (4x11) House saznaje da Wilson izlazi s Amber Volakis, jednom od kandidatkinja za posao u Houseovom timu, kojoj je House dao nadimak "Bezobzirna kučka" ("Cutthroat Bitch"). Pod Houseovim pritiskom Wilson mu kaže kako je u vezi već nekoliko mjeseci, no istina je da je tek nekoliko sedmica. House i Cuddy zaključe kako će njegova potreba da nekom bude potreban nahraniti njenu potrebu za dominacijom i u konačnici ga uništiti, no Wilson odbija prekinuti s njom.

U epizodi Don't Ever Change (4x12) House nevoljno odobrava njihovu vezu. U finalu 4. sezone Amber umire od posljedica trovanja adamantinom nakon autobuske nesreće.(4x16) "Wilson's Heart", Peter Blake, David Foster, Russel Friend i Garrett Lerner, Dr. House, FOX, 19. 5. 2008.

Na početku 5. sezone Wilson daje ostavku na mjesto šefa onkologije te (privremeno) prekida svoje prijateljstvo s Houseom. Tokom te sezone, nakon što Wilson dadne ostavku, House unajmi privatnog detektiva kako bi pratio Wilsona. House i Wilson mire se tokom 4. epizode 5. sezone kada Wilson vozi Housea na očevu sahranu. Nakon jedne neugodne svađe, njih dvojica razgovaraju i pomire se, čime se Wilson vraća na mjesto šefa Odjela za onkologiju i obnavlja prijateljstvo s Houseom.

 Koncept i stvaranje 
Robert Sean Leonard u početku nije bio zainteresiran za ulogu Wilsona. Vjeruje da je ulogu dobio zbog svog poznanstva s producentom Bryanom Singerom; nedugo nakon što je Leonard dobio plaću za ulogu u filmu Društvo mrtvih pjesnika, Singer je od njega posudio novac kako bi snimio film Lion's Den. U filmu je glumio Leonardov dobar prijatelj, Ethan Hawke, koji je ujedno pohađao istu školu kao i Singer. Leonard je zadovoljan svojom ulogom i želi nastaviti glumiti u seriji.

Ako se u obzir uzmu popularne paralele između Doyleove serije o Sherlocku Holmesu, Wilson bi zauzimao mjesto dr. Watsona. Sam Leonard je rekao kako je namjera bila da House i njegov lik preuzmu uloge Holmesa i Watsona, no dodao je kako misli da je ulogu Watsona od početka serije preuzeo Houseov tim.Maureen Ryan, "House-a-palooza, 2. dio: Robert Sean Leonard" , Chicago Tribune, 1. 5. 2006. Filmska producentica Katie Jacobs rekla je kako i Wilson i House izbjegavaju zrele veze, što ih još više zbližava.Maureen Ryan, "House-a-palooza: O pokušajima Omara Eppsa da osvoji Emmy, Wilsonovom nesređenom životu i glupim trikovima sa štapom" , Chicago Tribune; preuzeto: 12. 10. 2007. Dodala je da je razlika između dvojice likova ta što Wilson teško odbija molbe jer želi ugoditi drugoj osobi.

Leonard je rekako kako je Wilson jedan od rijetkih likova koji dobrovoljno održava vezu s Houseom jer ne rade jedan za drugoga, te, u skladu s tim, nemaju šta izgubiti ako jedan drugom kažu istinu. Wilson je, također, jedan od rijetkih likova koji može nasmijati Housea. Wilsonovo useljenje kod Housea u epizodi Sex Kills (2x14), nakon što je propao Wilsonov treći brak, simbolizira njegovo pronalaženje emocionalnog zaklona u prijatelju.Maureen Ryan, "House-a-palooze, 3. dio: Katie Jacobs" , Chicago Tribune, 2006.

 Reference 

 Vanjski linkovi 
 James Wilson  na IMDb-u
 James Wilson na TVIV-u

Kategorija:Likovi u "Dr. Houseu"
Kategorija:Fiktivni liječnici